Василь Сочка-Боржавин

**Василь Сочка-Боржавин**, властным йменом Василь Сочка, *3. януар 1922, Берегово, Подкарпатска Русь, Чехословакия (дн. Украина) – †18. август 2010, Собранцѣ, Словакия — познатый педагог, поет, есеиста, публициста и културный дѣятель подкарпатскых Русинох.
 
## Биография
### Походжѣня
Походив з учительской родины з глубоков традициов. Его дѣдо Сочка Иван Петров (1863–1956) из Греблѣ над Боржавов быв там директором школы (1901–1939), а посмертно поклали му памятну таблу на стѣнѣ школы. Од своих дѣточых рокох над Боржавов и споминок на дѣда взяв собѣ псевдоним *Боржавин*. Его отець, Андрѣй Иванов Сочка, тыж быв учительом. А сам Василь Сочка, хоть веце познатый як литератор и културный дѣятель, оддав педагогичной роботѣ понад 30&nbsp;рокы. 

По материной линии его прадѣдом быв Андрѣй Рѣпай (1830–1914), познатый педагог, професор Унгварской учительской семинарии, редактор первой подкарпатской педагогичной новинкы *Учитель* (1867). Другый дѣдо быв пѣвцоучитель.
### Штудии и робота
Учив ся в народных школах в Костринѣ и Перечинѣ, в Ужгородской и Хустской гимназиях. В Ужгородѣ его учительом быв Алексей Фаринич, а в Хустѣ — Петро Линтур. Обое были пропагаторами русского языка и литературы, а так уже в гимназиалны рокы В.&nbsp;Сочка собѣ освоив таку ориентацию и уже в року 1940 зачав з первыма литературныма пробами. Дебютовав вершами в новинках *Русское слово*, *Карпаторусский голос*, в колективных зборниках *«12»* (1940), *Будет день* (1941), *Литературный альманах* (1943). З первыма прозовыма пробами выступив в новинках  *Карпаторусский голос* и *Slovenská jednota* (выдавала ся в Будапештѣ в  роках), По закончѣню Хустской гимназии од року 1940 учив ся на филозофичной факултѣ Будапештской универзиты. 

Через войнов причинены прикрости штудии закончив аж року 1950 на филологичной факултѣ Ужгородской державной универзиты. 

В повоенной добѣ оддав педагогичной роботѣ понад 30&nbsp;рокы — в школах Тячовского, Мукачовского, Береговского районох, а пак в Закарпатском инштитутѣ здокональованя учительох, де проводив кабинет школ з мадярскым и румынскым выуковым языком. Служив тыж референтом в Рефератѣ умѣня областной администрации, литературным редактором новинкы  *Закарпатска правда*, старшым библиографом и крайознательом Областной библиотекы.
### Сполоченска активность
В роках 1991–1992 быв предсѣдательом областного *Общества Карпатскых Русинох*, наступно честным предсѣдательом Ужгородского общества А.&nbsp;Духновича, участником Свѣтовых конгресох Русинох, членом и координатором Свѣтовой рады Русинох (1991–1995).

Любив путовати по краях, де жиють Русины, быв участником их русинскых културных акций. Быв добрый и розважный муж, отець и приятель. Умер 18. августа 2010. Было то в Собранцях в часѣ его послѣдного путованя до Чех. Погребеный в Новом Градку,  *Nový Hrádek*, в Чехии, де жиють его дѣвка Надежда и жена Ирина. 

## Литературна творба
В септембрѣ 1943 в Ужгородѣ вышла перва поетична зберька В.&nbsp;Боржавина *Горы и доля*. Друга книжка была поетична зберька *Верховинские напевы* (1960), третя, котра повторила назву первой, *Горы и доля* (1990) вершина его русскоязычной творбы, подаюча найлѣпше и найповнѣйше понятя о творчости автора. В наступных роках русинской оброды
публиковав серию биографий под назвов *Будителі Подкарпатськых Русинов* (1995), зберьку русинской поезииї *В подбескидных долинах* (1996) и зборник есейох о русинской литературѣ и културѣ под назвов *Зазвонили в селѣ на вичурню*. В тых роках активно выступовав тыж во  вецейнистых периодичных русинскых выданях.

## Жерела и одказы
* 
* 
* 
* 
* 
* **Хланта І. В.**: Сочка Василь Андрійович (Василь Боржавин) // сс.&nbsp;308–309

* Портал Лем.фм
* Радіо Русин.фм
* Колиба - портал о Закарпаттю (укр.)

## Указкы з творбы
* Василій Боржавинъ: Горы и доля. Стихи. Библіотека современныхъ угро-русскихъ писателей. Унгваръ-Ужгородъ, 1943 (PDF)
* 

## Референции

Катеґорія:Русиньскы поеты
Катеґорія:Русиньскы народны дїятелї
Катеґорія:Русиньскы писателї
Катеґорія:Русиньскы умелцї
Катеґорія:Русскоязычны писателе